《芊子戈续歌》
清代·冯云鹏

芊子名婴见《汉志》，一十八篇成往事。儒家者流书不传，得此一歌犹快意。

内业六韬名目连，想见谈兵铸兵器。造字古文书作造，《说文》可证神通寺。

楚王授师不到鲁，鲁亦无闻羊舌至。芊子七十子之徒，宁无手泽存遗地。

周公庙侧土花香，宵光尚带英雄气。此戈不与正师同，二千年上贤人制。

内倍胡三援四之，考工尺寸无殊异。好与周公负扆图，精灵永寿人间世。

作者简介：冯云鹏，字晏海，江苏通州人。有《扫红亭诗集》。